CELEX: 32020D1167
Language: hu
Date: 2020-08-06 00:00:00
Title: A Bizottság (EU) 2020/1167 végrehajtási határozata (2020. augusztus 6.) a hagyományos belső égésű motorral hajtott, valamint egyes hibrid elektromos személygépkocsikban és könnyű haszongépjárművekben való használatra szánt, 48 V/12 V-os DC/DC-átalakítóval kombinált 48 V-os hatékony motorgenerátorban alkalmazott technológiának az (EU) 2019/631 európai parlamenti és tanácsi rendelet alapján innovatív technológiaként történő jóváhagyásáról (EGT-vonatkozású szöveg)

7.8.2020   
               
               
                  HU
               
               
                  Az Európai Unió Hivatalos Lapja
               
               
                  L 258/15
               
            
         A BIZOTTSÁG (EU) 2020/1167 VÉGREHAJTÁSI HATÁROZATA
         (2020. augusztus 6.)
         a hagyományos belső égésű motorral hajtott, valamint egyes hibrid elektromos személygépkocsikban és könnyű haszongépjárművekben való használatra szánt, 48 V/12 V-os DC/DC-átalakítóval kombinált 48 V-os hatékony motorgenerátorban alkalmazott technológiának az (EU) 2019/631 európai parlamenti és tanácsi rendelet alapján innovatív technológiaként történő jóváhagyásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 11. cikke (4) bekezdésére,
         mivel:
         
                     (1)
                  
                  
                     2019. október 10-én az SEG Automotive Germany beszállító a 725/2011/EU bizottsági végrehajtási rendelet (2), illetve a 427/2014/EU bizottsági végrehajtási rendelet (3) 12a. cikkének megfelelően kérelmet nyújtott be, amelyben kezdeményezte az (EU) 2019/314 bizottsági végrehajtási határozat (4) és az (EU) 2019/313 bizottsági végrehajtási határozat (5) a célból történő módosítását, hogy e jogszabályok vegyék figyelembe az (EU) 2017/1151 bizottsági rendeletben (6) ismertetett, a könnyűgépjárművekre vonatkozó, világszinten harmonizált vizsgálati eljárást (WLTP) (a továbbiakban: módosítási kérelem).
                  
               
                     (2)
                  
                  
                     2019. október 31-én az Audi AG, a Bayerische Motoren Werke AG, a Daimler AG, az FCA Italy S.p.A, a Ford-Werke GmbH, a Honda Motor Europe Ltd, a Hyundai Motor Europe Technical Center GmbH, a Jaguar Land Rover LTD, a Renault, a Toyota Motor Europe NV/SA, a Volkswagen AG, a Volkswagen Nutzfahrzeuge, valamint beszállítóként az SEG Automotive Germany GmbH, a Valeo Electrical Systems és a Mitsubishi Electric Corporation közös kérelmet nyújtottak be a hagyományos belső égésű motorral meghajtott személygépkocsikban és könnyű haszongépjárművekben, valamint egyes, nem külső feltöltésű hibrid elektromos járművekben való használatra szánt, 48 V/12 V-os DC/DC-átalakítóval kombinált 48 V-os hatékony motorgenerátorban alkalmazott technológia innovatív technológiaként való jóváhagyása iránt (a továbbiakban: jóváhagyási kérelem). A jóváhagyási kérelem alapját képező szén-dioxid-kibocsátáscsökkentés nem mutatható ki az (EU) 2017/1151 bizottsági rendeletben meghatározott, a könnyűgépjárművekre vonatkozó, világszinten harmonizált vizsgálati eljárásnak (WLTP) megfelelően végzett mérésekkel.
                  
               
                     (3)
                  
                  
                     A Bizottság mind a módosítási, mind a jóváhagyási kérelmet értékelte az (EU) 2019/631 rendelet 11. cikkével, a 725/2011/EU és a 427/2014/EU végrehajtási rendelettel, valamint az innovatív technológiák jóváhagyásának a 443/2009/EK európai parlamenti és tanácsi rendelet (7) és az 510/2011/EU európai parlamenti és tanácsi rendelet (8) alapján történő kérelmezésére vonatkozó műszaki iránymutatással (2018. júliusi verzió) (9) összhangban. Az (EU) 2019/631 rendelet 11. cikke (3) bekezdésének megfelelően mind a módosítási, mind a jóváhagyási kérelmet egy független és tanúsított szervezet által készített ellenőrzési jelentés kísérte.
                  
               
                     (4)
                  
                  
                     Tekintettel arra, hogy mind a módosítási, mind a jóváhagyási kérelem ugyanazt az innovatív technológiát érinti, és hogy e technológiának az adott járművekben való használatára ugyanazok a feltételek vonatkoznak, helyénvaló a kérelmeket egyetlen határozatban tárgyalni.
                  
               
                     (5)
                  
                  
                     A 48 V-os motorgenerátor egyaránt működhet a villamos energiát mechanikai energiává átalakító villanymotorként, illetve a mechanikai energiát villamos energiává átalakító generátorként, vagyis standard generátorként. A 48 V/12 V-os DC/DC-átalakító lehetővé teszi a 48 V-os motorgenerátor számára, hogy a jármű 12 V-os fedélzeti hálózatának áramellátásához és/vagy a 12 V-os akkumulátor feltöltéséhez szükséges feszültségen villamos energiát biztosítson.
                  
               
                     (6)
                  
                  
                     A Bizottság az SEG Automotive Germany GmbH által szállított, 48 V/12 V-os DC/DC-átalakítóval kombinált 48 V-os hatékony motorgenerátort az (EU) 2019/314 végrehajtási határozattal már jóváhagyta a hagyományos belső égésű motorral meghajtott és egyes, nem külső feltöltésű hibrid hajtású elektromos személygépkocsikban alkalmazható, valamint az (EU) 2019/313 végrehajtási határozattal a hagyományos belső égésű motorral meghajtott és egyes, nem külső feltöltésű hibrid hajtású könnyű haszongépjárművekben alkalmazható, a szén-dioxid-kibocsátás csökkentésére alkalmas innovatív technológiaként; a technológia által elért szén-dioxid-kibocsátáscsökkentés azonban csak részben tartozik a 692/2008/EK bizottsági rendeletben (10) meghatározott új európai menetciklus (NEDC) keretében folytatott kibocsátási vizsgálat részeként végzett mérések hatálya alá. A technológia az (EU) 2020/1102 bizottsági végrehajtási határozat (11) útján az új európai menetciklus (NEDC) feltételeire való hivatkozással általános innovatív technológiaként is jóváhagyásra került.
                  
               
                     (7)
                  
                  
                     A módosítási és a jóváhagyási kérelem azonban az (EU) 2017/1151 rendeletben meghatározott WLTP-re hivatkozik. Bizonyítást nyert, hogy a WLTP keretében folytatott kibocsátási vizsgálatok részeként végzett mérések csak részben terjednek ki a 48 V/12 V-os DC/DC-átalakítóval kombinált 48 V-os hatékony motorgenerátorokban alkalmazott technológiából eredő szén-dioxid-kibocsátáscsökkenésre.
                  
               
                     (8)
                  
                  
                     Az (EU) 2019/313, az (EU) 2019/314 és az (EU) 2020/1102 végrehajtási határozat útján jóváhagyott kérelmek értékelése során szerzett tapasztalatok alapján, valamint figyelemmel a mostani kérelmekhez benyújtott információkra, kielégítő és meggyőző módon bizonyítást nyert, hogy a 48 V/12 V-os DC/DC-átalakítóval kombinált 48 V-os hatékony motorgenerátorban alkalmazott technológia megfelel mind az (EU) 2019/631 rendelet 11. cikkének (2) bekezdésében említett kritériumoknak, mind pedig a 725/2011/EU és a 427/2014/EU végrehajtási rendelet 9. cikke (1) bekezdésének b) pontjában meghatározott jogosultsági követelményeknek.
                  
               
                     (9)
                  
                  
                     Az innovatív technológia a hagyományos belső égésű motorral felszerelt személygépkocsik vagy könnyű haszongépjárművek esetében, illetve olyan, az említett kategóriákba tartozó nem külső feltöltésű hibrid elektromos járművek esetében alkalmazható, amelyeknél az (EU) 2017/1151 rendelet XXI. melléklete 8. almelléklete 2. függeléke 1.1.4. pontjának megfelelően lehetőség van arra, hogy a tüzelőanyag-fogyasztás és a szén-dioxid-kibocsátás mért értékeit korrekció nélkül használják fel vizsgálati eredményként.
                  
               
                     (10)
                  
                  
                     Mind a módosítási, mind a jóváhagyási kérelem az (EU) 2019/313, illetve az (EU) 2019/314 végrehajtási határozat mellékletének 3. pontjában meghatározott módszertanra, az úgynevezett „külön módszerre” hivatkozik a 48 V/12 V-os DC/DC-átalakítóval kombinált 48 V-os hatékony motorgenerátorokban alkalmazott technológiából eredő szén-dioxid-kibocsátáscsökkenés meghatározásának módszereként.
                  
               
                     (11)
                  
                  
                     A jóváhagyási kérelemben javasolt módszer a 48 V-os motorgenerátor hatásfokmérésénél használandó feszültségszint tekintetében azonban eltér az említett „külön módszertől”; a javaslat szerint 52 V helyett 48 V-os feszültséget kell alkalmazni. Ezenkívül a kérelem javasolja a 48 V/12 V-os DC/DC-átalakító hatásfokmérésénél használandó kimeneti áramerősséget akként módosítani, hogy azt ne a DC/DC-átalakító 14,3 V-tal osztott névleges teljesítményeként, hanem a DC/DC-átalakító 14,3 V-tal osztott névleges teljesítményének feleként határozzák meg. A jóváhagyási kérelem javasolja továbbá a 48 V-os motorgenerátor bejáratási eljárásának bevezetését.
                  
               
                     (12)
                  
                  
                     Az (EU) 2019/313 és az (EU) 2019/314 végrehajtási határozat szerinti „külön módszerrel” kapcsolatban a 48 V-os motorgenerátor hatásfokmérésénél használandó feszültségszint és a 48 V/12 V-os DC/DC-átalakító hatásfokmérésénél használandó kimeneti áramerősség tekintetében javasolt változtatásokat illetően megállapítást nyert, hogy azok a szén-dioxid-kibocsátáscsökkentés tekintetében kevésbé konzervatív eredményekhez vezethetnek. A kérelmezők állítása szerint a változtatások azért indokoltak, mert jobban megfelelnek a valós vezetési feltételeknek. Az állítás alátámasztására benyújtott bizonyítékok azonban nem tekinthetők elégségesnek, különösen azért nem, mert csak korlátozott számú vizsgálatra került sor a kérelem megalapozására, továbbá azok nem tartalmaztak olyan bizonyítékokat, amelyek indokolnák a 48 V/12 V-os DC/DC-átalakító hatásfokmérésénél alkalmazott kimeneti áramerősség megváltoztatását. Mindezek alapján a Bizottság úgy ítéli meg, hogy az (EU) 2019/313 és az (EU) 2019/314 végrehajtási határozat mellékletének 3. pontja szerinti „külön módszer” szóban forgó aspektusait a kérelmekben megadott információk alapján nem indokolt megváltoztatni.
                  
               
                     (13)
                  
                  
                     Ami a vizsgálati módszertannak a 48 V-os motorgenerátor bejáratási eljárásával történő javasolt kiegészítését illeti, a jóváhagyási kérelem nem határozza meg kellő pontossággal az említett bejáratás elvégzésének részleteit, sem pedig azt, hogy a bejáratással járó hatások miként veendők figyelembe. Mivel a 48 V/12 V-os DC/DC-átalakítóval kombinált 48 V-os hatékony motorgenerátor hatásfokának meghatározása a mérési eredmények átlaga alapján történik, az esetleges pozitív vagy negatív bejáratási hatásokat megfelelően figyelembe lehet venni a hatásfok végső meghatározása során, szükség esetén a mérések számának növelésével. Mindezek alapján a vizsgálati módszertant nem indokolt kiegészíteni a jóváhagyási kérelemben javasoltak szerint további speciális bejáratási eljárással.
                  
               
                     (14)
                  
                  
                     A módosítási kérelemben azt javasolják, hogy az átlagos sebességet az NEDC szerinti sebességről (33,58 km/h) a WLTP szerinti sebességre (46,6 km/h) kellene változtatni. Mivel a WLTP feltételeit kell figyelembe venni, indokolt az átlagos sebességet annak megfelelően meghatározni.
                  
               
                     (15)
                  
                  
                     A „külön módszerből” magától értetődően következik, hogy a 48 V/12 V-os DC/DC-átalakítóval kombinált 48 V-os hatékony motorgenerátor vizsgálatához használt bemeneti feszültségnek ugyanakkorának kell lennie, mint a 48 V-os motorgenerátor kimeneti feszültségének, amely 52 V. Annak érdekében, hogy a hatásfokvizsgálatokat összehangolt módon lehessen végezni, indokolt pontosítani a vizsgálati módszerek leírásában, hogy a bemeneti feszültség értékét 52 Voltban kell megállapítani.
                  
               
                     (16)
                  
                  
                     A gyártók számára lehetővé kell tenni, hogy az innovatív technológia használatából eredő szén-dioxid-kibocsátáscsökkenés minősítését kérelmezzék egy típusjóváhagyó hatóságtól, amennyiben az e határozatban meghatározott feltételek teljesülnek. E célból a gyártóknak gondoskodniuk kell arról, hogy a minősítési kérelmet egy független és tanúsított szervezet által készített ellenőrzési jelentés kísérje, amely megerősíti, hogy az innovatív technológia megfelel az e határozatban meghatározott feltételeknek, és hogy a kibocsátáscsökkentést az e határozatban említett vizsgálati módszertannal összhangban határozták meg.
                  
               
                     (17)
                  
                  
                     Az innovatív technológia új járművekben való szélesebb körű alkalmazásának elősegítése érdekében lehetővé kell tenni továbbá, hogy a gyártók egyetlen kérelmet nyújthassanak be több, 48 V/12 V-os DC/DC-átalakítóval kombinált 48 V-os hatékony motorgenerátor által elért szén-dioxid-kibocsátáscsökkenés minősítése céljából. E lehetőség választása esetére helyénvaló ugyanakkor beiktatni egy olyan mechanizmust, amely csak a legnagyobb szén-dioxid-kibocsátáscsökkentést biztosító innovatív technológia alkalmazását ösztönzi.
                  
               
                     (18)
                  
                  
                     A típusjóváhagyó hatóság felelőssége annak alapos ellenőrzése, hogy teljesülnek-e az innovatív technológia használatából eredő szén-dioxid-kibocsátáscsökkenés minősítésére vonatkozó, e határozatban meghatározott feltételek. A minősítés kibocsátása esetén a felelős típusjóváhagyó hatóságnak biztosítania kell, hogy a minősítéshez figyelembe vett valamennyi elem rögzítésre kerüljön a vizsgálati jelentésben, azt az ellenőrzési jelentéssel együtt őrizzék, és a szóban forgó információkat kérésre a Bizottság rendelkezésére bocsássák.
                  
               
                     (19)
                  
                  
                     A 2007/46/EK európai parlamenti és tanácsi irányelv (12) I., VIII. és IX. melléklete szerinti típusjóváhagyási dokumentációban feltüntetendő általános ökoinnovációs kód meghatározása céljából az innovatív technológiához egyedi kódot kell rendelni.
                  
               
                     (20)
                  
                  
                     2021-től a fajlagos szén-dioxid-kibocsátási célértékek gyártók általi teljesítését a WLTP-nek megfelelően meghatározott szén-dioxid-kibocsátások alapján kell megállapítani. Ezért az innovatív technológia révén elért, e határozatra való hivatkozással minősített szén-dioxid-kibocsátáscsökkenést a 2021. naptári évtől lehet figyelembe venni a gyártók átlagos fajlagos szén-dioxid-kibocsátásának kiszámítása céljából,
                  
               ELFOGADTA EZT A HATÁROZATOT:
         
            1. cikk
            Innovatív technológia
            A 48 V/12 V-os DC/DC-átalakítóval kombinált 48 V-os hatékony motorgenerátorokban alkalmazott technológiát a Bizottság az (EU) 2019/631 rendelet 11. cikke értelmében vett innovatív technológiaként jóváhagyja, – figyelembe véve, hogy az ily módon elért szén-dioxid-kibocsátáscsökkenés csak részben tartozik az (EU) 2017/1151 rendeletben meghatározott szabványos vizsgálati eljárás hatálya alá –, amennyiben a technológia megfelel a következőknek:
            
                        a)
                     
                     
                        benzinnel vagy dízellel üzemelő belső égésű motorral meghajtott személygépkocsikban (M1) vagy könnyű haszongépjárművekben (N1) (azaz hagyományos belső égésű motorral meghajtott M1 és N1 kategóriájú járművekben), illetve olyan M1 vagy N1 kategóriájú, nem külső feltöltésű hibrid elektromos járművekben alkalmazzák, amelyeknél az (EU) 2017/1151 rendelet XXI. melléklete 8. almelléklete 2. függeléke 1.1.4. pontjának megfelelően lehetőség van arra, hogy a tüzelőanyag-fogyasztás és a szén-dioxid-kibocsátás mért értékeit korrekció nélkül használják fel vizsgálati eredményként;
                     
                  
                        b)
                     
                     
                        hatásfoka, amely a 48 V-os motorgenerátor és a 48 V/12 V-os DC/DC-átalakító hatásfokának az e melléklet 2.3. pontja szerint meghatározott szorzata eléri legalább az alábbi értékeket:
                        
                                    i.
                                 
                                 
                                    nem turbómotoros, benzinnel üzemelő járművek esetében 73,8 %;
                                 
                              
                                    ii.
                                 
                                 
                                    turbómotoros, benzinnel üzemelő járművek esetében 73,4 %;
                                 
                              
                                    iii.
                                 
                                 
                                    dízellel üzemelő járművek esetében 74,2 %.
                                 
                              
                  
         
            2. cikk
            A szén-dioxid-kibocsátáscsökkentés minősítésének kérelmezése
            
               (1)   A gyártó e határozatra történő hivatkozással kérelmezheti egy típusjóváhagyó hatóságtól az 1. cikkel összhangban jóváhagyott technológia (a továbbiakban: innovatív technológia) használatából eredő szén-dioxid-kibocsátáscsökkenés minősítését.
            
            
               (2)   A gyártó gondoskodik arról, hogy a minősítési kérelmet egy független és tanúsított szervezet által készített ellenőrzési jelentés kísérje, amely megerősíti, hogy a technológia megfelel az 1. cikk a) és b) pontjának.
            
            
               (3)   Amennyiben a kibocsátáscsökkentés minősítésére a 3. cikknek megfelelően sor került, a gyártó gondoskodik arról, hogy a minősített szén-dioxid-kibocsátáscsökkentést és a 4. cikk (1) bekezdésében említett ökoinnovációs kódot rögzítsék az érintett járművek megfelelőségi nyilatkozatában.
            
         
         
            3. cikk
            A szén-dioxid-kibocsátáscsökkentés minősítése
            
               (1)   A típusjóváhagyó hatóság megbizonyosodik arról, hogy az innovatív technológia alkalmazása révén elért szén-dioxid-kibocsátáscsökkenés meghatározása a mellékletben ismertetett módszertan felhasználásával történt.
            
            
               (2)   Amennyiben a gyártó egy járműkivitelre vonatkozóan az innovatív technológiának több, 48 V/12 V-os DC/DC-átalakítóval kombinált 48 V-os hatékony motorgenerátor-típusban való használatából eredő szén-dioxid-kibocsátáscsökkenés minősítését kéri, a típusjóváhagyó hatóság meghatározza, hogy a vizsgált, 48 V/12 V-os DC/DC-átalakítóval kombinált 48 V-os hatékony motorgenerátorok közül melyik biztosítja a legkisebb mértékű szén-dioxid-kibocsátáscsökkentést. A (4) bekezdés alkalmazásában ezt az értéket kell használni.
            
            
               (3)   A típusjóváhagyó hatóság a vonatkozó típusjóváhagyási dokumentációban rögzíti a melléklet 4. pontja szerint kiszámított minősített szén-dioxid-kibocsátáscsökkentést, valamint a 4. cikk (1) bekezdésében említett ökoinnovációs kódot.
            
            
               (4)   A típusjóváhagyó hatóság a minősítéshez figyelembe vett valamennyi elemet rögzíti a vizsgálati jelentésben, azt a 2. cikk (2) bekezdésében említett ellenőrzési jelentéssel együtt megőrzi, és a szóban forgó információkat kérésre a Bizottság rendelkezésére bocsátja.
            
            
               (5)   A típusjóváhagyó hatóság csak akkor minősítheti az innovatív technológia használatából eredő szén-dioxid-kibocsátáscsökkenést, ha arra a megállapításra jut, hogy a technológia megfelel az 1. cikk a) és b) pontjának, és ha a melléklet 3.5. pontja szerint meghatározott szén-dioxid-kibocsátáscsökkentés legalább 0,5 g CO2/km, amint azt a személygépkocsikra vonatkozóan a 725/2011/EU végrehajtási rendelet 9. cikke (1) bekezdésének b) pontja, illetve a könnyű haszongépjárművekre vonatkozóan a 427/2014/EU végrehajtási rendelet 9. cikke (1) bekezdésének b) pontja előírja.
            
         
         
            4. cikk
            Ökoinnovációs kód
            
               (1)   Az e határozattal jóváhagyott innovatív technológiához a 32-es ökoinnovációs kód tartozik.
            
            
               (2)   A fenti ökoinnovációs kód alapján elszámolt, minősített szén-dioxid-kibocsátáscsökkentést a 2021. naptári évtől lehet figyelembe venni a gyártók átlagos fajlagos kibocsátásának kiszámítása céljából.
            
         
         
            5. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. augusztus 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság 725/2011/EU végrehajtási rendelete (2011. július 25.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
         
            (3)  A Bizottság 427/2014/EU végrehajtási rendelete (2014. április 25.) az 510/2011/EU európai parlamenti és tanácsi rendelet alapján a könnyű haszongépjárművek szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 125., 2014.4.26., 57. o.).
         
            (4)  A Bizottság (EU) 2019/314 végrehajtási határozata (2019. február 21.) a hagyományos belső égésű motorral hajtott és egyes hibrid üzemű személygépkocsikban való használatra szánt, az SEG Automotive Germany GmbH által kifejlesztett, nagy hatékonyságú 48 V-os motorgenerátorból (BRM) és 48 V/12 V-os DC/DC-átalakítóból álló berendezéscsomagban alkalmazott technológiának a 443/2009/EK európai parlamenti és tanácsi rendelet alapján a személygépkocsik CO2-kibocsátásának csökkentésére szolgáló innovatív technológiaként történő jóváhagyásáról (HL L 51., 2019.2.22., 42. o.).
         
            (5)  A Bizottság (EU) 2019/313 végrehajtási határozata (2019. február 21.) a hagyományos belső égésű motorral hajtott és egyes hibrid üzemű könnyű haszongépjárművekben való használatra szánt, az SEG Automotive Germany GmbH által kifejlesztett, nagy hatékonyságú 48 V-os motorgenerátorból (BRM) és 48 V/12 V-os DC/DC-átalakítóból álló berendezéscsomagban alkalmazott technológiának az 510/2011/EK európai parlamenti és tanácsi rendelet alapján a könnyű haszongépjárművek CO2-kibocsátásának csökkentésére szolgáló innovatív technológiaként történő jóváhagyásáról (HL L 51., 2019.2.22., 31. o.).
         
            (6)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).
         
            (7)  Az Európai Parlament és a Tanács 443/2009/EK rendelete (2009. április 23.) a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról (HL L 140., 2009.6.5., 1. o.)
         
            (8)  Az Európai Parlament és a Tanács 510/2011/EU rendelete (2011. május 11.) az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról (HL L 145., 2011.5.31., 1. o.)
         
            (9)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (10)  A Bizottság 692/2008/EK rendelete (2008. július 18.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet módosításáról és végrehajtásáról (HL L 199., 2008.7.28., 1. o.).
         
            (11)  A Bizottság (EU) 2020/1102 végrehajtási határozata (2020. július 24.) a hagyományos belső égésű motorral hajtott és egyes hibrid elektromos személygépkocsikban és könnyű haszongépjárművekben való használatra szánt, 48 V/12 V-os DC/DC-átalakítóval kombinált 48 V-os hatékony motorgenerátorban alkalmazott technológiának az (EU) 2019/631 európai parlamenti és tanácsi rendelet alapján és az új európai menetciklusra (NEDC) való hivatkozással innovatív technológiaként történő jóváhagyásáról (HL L 241., 2020.7.27., 38. o.)
         
            (12)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról („keretirányelv”) (HL L 263., 2007.10.9., 1. o.).
      
      
         
            MELLÉKLET
            
               Módszer a hagyományos belső égésű motorral hajtott, valamint egyes hibrid elektromos személygépkocsikban és könnyű haszongépjárművekben való használatra szánt, 48 V/12 V-os DC/DC-átalakítóval kombinált 48 V-os hatékony motorgenerátorokban alkalmazott technológiával elért szén-dioxid-kibocsátáscsökkenés meghatározására
            
            1.   BEVEZETÉS
            Ez a melléklet az 1. cikk a) pontjában meghatározott M1 vagy N1 kategóriájú járművekben a 48 V/12 V-os DC/DC-átalakítóval (a továbbiakban: 48V/12V DC/DC-átalakító) kombinált 48 V-os hatékony motorgenerátor (a továbbiakban: 48V motorgenerátor) használatával elért szén-dioxid-kibocsátáscsökkenés meghatározására szolgáló módszert írja le.
            2.   A HATÁSFOK MEGHATÁROZÁSA
            A 48V motorgenerátor és a 48V/12V DC/DC-átalakító hatásfokát külön-külön kell meghatározni a 2.1. pontban, illetve a 2.2. pontban leírtak szerint. A 48V/12V DC/DC-átalakítóval kombinált 48V motorgenerátor teljes hatásfokát a kapott értékek felhasználásával kell kiszámítani a 2.3. pont szerint.
            2.1.   A 48V motorgenerátor hatásfoka
            
            A 48V motorgenerátor hatásfokát az ISO 8854:2012 szabvány szerint kell meghatározni, az alábbi pontosítások figyelembevételével.
            A gyártónak bizonyítania kell a típusjóváhagyó hatóság számára, hogy a 48V motorgenerátor fordulatszám-tartományai azonosak vagy egyenértékűek az 1. táblázatban megadottakkal.
            A 48V motorgenerátor hatásfokát az 1. táblázatban felsorolt minden egyes munkaponton elvégzett mérések alapján kell meghatározni.
            A 48V motorgenerátor áramerősségének minden egyes munkaponton a névleges áramerősség felével kell megegyeznie. A 48V motorgenerátor feszültségét és kimeneti áramerősségét a mérés során minden munkaponton állandó értéken kell tartani 52 V feszültség mellett.
            
               1. táblázat
            
            
                        Munkapont
                        i
                     
                     
                        Tartásidő
                        [s]
                     
                     
                        Fordulatszám
                        
                           
                     
                     
                        A munkapontokhoz tartozó fordulatszám
                        
                           
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  A 48V motorgenerátor egyes i munkapontokra vonatkozó hatásfokát  [%] az 1. képlet szerint kell kiszámítani.
            
               1. képlet
            
            
               
            ahol minden i munkapont esetében
            
                        Ui
                        
                     
                     
                        a feszültség [V];
                     
                  
                        Ii
                        
                     
                     
                        az áramerősség [A];
                     
                  
                        Μi
                        
                     
                     
                        a forgatónyomaték [Nm];
                     
                  
                        ni
                        
                     
                     
                        a fordulatszám [min-1].
                     
                  Minden munkaponton legalább ötször egymás után el kell végezni a méréseket, a hatásfokot  pedig minden egyes mérésre ki kell számítani; a j alsó index egy méréssorozatot jelöl.
            Minden munkapont esetében ki kell számítani a hatásfokok átlagát .
            A 48V motorgenerátor hatásfokát  [%] a 2. képlet szerint kell kiszámítani.
            
               2. képlet
            
            
               
            ahol:
            
                        
                           
                     
                     
                        a 48V motorgenerátor i munkapontra meghatározott átlagos hatásfoka [%];
                     
                  
                        hi
                        
                     
                     
                        az i munkaponthoz tartozó fordulatszám az 1. táblázat szerint.
                     
                  2.2.   A 48V/12V DC/DC-átalakító hatásfoka
            
            A 48V/12V DC/DC-átalakító hatásfokát a következő feltételek mellett kell meghatározni:
            
                        —
                     
                     
                        bemeneti feszültség: 52 V;
                     
                  
                        —
                     
                     
                        kimeneti feszültség: 14,3 V;
                     
                  
                        —
                     
                     
                        kimeneti áramerősség: a 48V/12V DC/DC-átalakító névleges teljesítménye osztva 14,3 V kimeneti feszültséggel.
                     
                  A 48V/12V DC/DC-átalakító névleges teljesítménye a beszállító által az ISO 8854:2012 szabványban meghatározott előírások szerint igazolt állandó kimeneti teljesítmény.
            A 48V/12V DC/DC-átalakító hatásfokát  [%] a mért áramerősség- és feszültségértékek felhasználásával a 3. képlet szerint kell kiszámítani.
            
               3. képlet
            
            
               
            ahol:
            
                        
                           
                     
                     
                        a bemeneti feszültség, amelyet 52 V-ra kell beállítani [V];
                     
                  
                        
                           
                     
                     
                        a bemeneti oldalon mért áramerősség [A];
                     
                  
                        
                           
                     
                     
                        a kimeneti feszültség, amelyet 14,3 V-ra kell beállítani [V];
                     
                  
                        
                           
                     
                     
                        a kimeneti oldalon mért áramerősség, amelynek egyenlőnek kell lennie a 48V/12V DC/DC-átalakító névleges teljesítményének és a kimeneti feszültségnek a hányadosával [A].
                     
                  A méréseket és a hatásfokszámításokat legalább ötször (5) egymás után meg kell ismételni.
            A 48V/12V DC/DC-átalakító hatásfokát  [%] e hatásfokok átlagaként kapjuk.
            2.3.   Kombinált hatásfok
            
            A 48V/12V DC/DC-átalakítóval kombinált 48V motorgenerátor hatásfokát  [%] a 4. képlet szerint kell kiszámítani.
            
               4. képlet
            
            
               
            
                        
                           
                        :
                     
                     
                        :
                     
                     
                        a 48V motorgenerátor 2.1. pont szerint meghatározott hatásfoka [%];
                     
                  
                        
                           
                     
                     
                        :
                     
                     
                        a 48V/12V DC/DC-átalakító 2.2. pont szerint meghatározott hatásfoka [%].
                     
                  3.   A SZÉN-DIOXID-KIBOCSÁTÁSCSÖKKENTÉS KISZÁMÍTÁSA
            3.1.   Mechanikaienergia-megtakarítás
            
            A 48V/12V DC/DC-átalakítóval kombinált 48V motorgenerátor használatával valós körülmények között megtakarított mechanikai energia  és a 48V/12V DC/DC-átalakítóval kombinált 48V motorgenerátor használatával a típusjóváhagyási körülmények között megtakarított mechanikai energia  különbségét  [W] az 5. képlet szerint kell kiszámítani.
            
               5. képlet
            
            
               
            ahol:
            
               értéke a 6. képlet, értéke pedig a 7. képlet szerint kerül kiszámításra.
            
               6. képlet
            
            
               
            
               7. képlet
            
            
               
            ahol
            
                        
                           
                     
                     
                        a 48V/12V DC/DC-átalakítóval kombinált 48V motorgenerátor 2.3. pont szerint meghatározott hatásfoka [%];
                     
                  
                        
                           
                     
                     
                        a teljesítményigény valós körülmények között, azaz 750 W;
                     
                  
                        
                           
                     
                     
                        a teljesítményigény típusjóváhagyási körülmények között, azaz 350 W;
                     
                  
                        
                           
                     
                     
                        a viszonyítási alapul vett váltakozó áramú generátor hatásfoka, azaz 67 %.
                     
                  3.2.   A szén-dioxid-kibocsátáscsökkentés kiszámítása
            
            A 48V/12V DC/DC-átalakítóval kombinált 48V motorgenerátor használatával elért szén-dioxid-kibocsátáscsökkenést (] a 8. képlet szerint kell kiszámítani.
            
               8. képlet
            
            
               
            ahol
            
                        
                           
                     
                     
                        a valós körülmények között megtakarított mechanikai energia és a típusjóváhagyási körülmények között megtakarított mechanikai energia 3.1. pont szerint meghatározott különbsége;
                     
                  
                        
                           
                     
                     
                        az átlagsebesség a WLTP szerint, azaz 46,6 km/h;
                     
                  
                        
                           
                     
                     
                        a 2. táblázatban megadott tényleges energiafogyasztás [l/kWh];
                     
                  
                        CF
                     
                     a 3. táblázatban megadott átváltási tényező [
                           ].
                  
               2. táblázat
            
            
                        Motortípus
                     
                     
                        Tényleges energiafogyasztás 
                        
                           
                     
                  
                        Nem turbómotoros benzinüzemű
                     
                     
                        0,264
                     
                  
                        Turbómotoros benzinüzemű
                     
                     
                        0,280
                     
                  
                        Dízelüzemű
                     
                     
                        0,220
                     
                  
               
            
               3. táblázat
            
            
                        A tüzelőanyag típusa
                     
                     
                        Átváltási tényező (CF)
                        
                           
                     
                  
                        Benzin
                     
                     
                        2 330 
                     
                  
                        Dízel
                     
                     
                        2 640 
                     
                  3.3.   A szén-dioxid-kibocsátáscsökkentés bizonytalanságának kiszámítása
            
            A 3.2. pont szerint kiszámított szén-dioxid-kibocsátáscsökkentés bizonytalanságát számszerűsíteni kell.
            Ehhez a következő számításokra van szükség.
            Először ki kell számítani a 48V motorgenerátor egyes munkapontokra vonatkozó hatásfokának szórását  [%] a 9. képlet szerint.
            
               9. képlet
            
            
               
            ahol:
            
                        
                           
                     
                     
                        az egyes i munkapontokon a 48V motorgenerátor hatásfokának meghatározása céljából a 2.1. pontnak megfelelően elvégzett j mérések száma;
                     
                  
                        
                           
                     
                     
                        a 48V motorgenerátornak az i munkaponton végzett valamely egyedi j mérés céljára a 2.1. pontnak megfelelően kiszámított hatásfoka [%];
                     
                  
                        
                           
                     
                     
                        a 48V motorgenerátornak a 2.1. pontnak megfelelően valamely i munkapontra kiszámított átlagos hatásfoka [%].
                     
                  Majd ki kell számítani a 48V motorgenerátor hatásfokának szórását  [%] a 10. képlet szerint.
            
               10. képlet
            
            
               
            ahol:
            
                        
                           
                     
                     
                        a 9. képlet szerint meghatározott érték [%];
                     
                  
                        hi
                        
                     
                     
                        az i munkaponthoz tartozó fordulatszám az 1. táblázat szerint.
                     
                  Ezt követően a 48V/12V DC/DC-átalakító hatásfokának szórását  kell kiszámítani a 11. képlet szerint.
            
               11. képlet
            
            
               
            ahol:
            
                        L
                     
                     
                        a 48V/12V DC/DC-átalakítóval kapcsolatban a 2.2. pontnak megfelelően végzett l mérések száma;
                     
                  
                        
                           
                     
                     
                        a 48V/12V DC/DC-átalakítónak valamely egyedi l mérés céljára a 2.2. pontnak megfelelően kiszámított hatásfoka [%];
                     
                  
                        
                           
                     
                     
                        a 48V/12V DC/DC-átalakító 2.2. pont szerint meghatározott hatásfoka [%].
                     
                  Végül a 48V/12V DC/DC-átalakítóval kombinált 48V motorgenerátor használatával elért szén-dioxid-kibocsátáscsökkenés bizonytalanságát  a 12. képlet szerint kell kiszámítani; ennek mértéke nem haladhatja meg a szén-dioxid-kibocsátáscsökkentés 30 %-át.
            
               12. képlet
            
            
               
            ahol:
            
                        
                           
                     
                     
                        a teljesítményigény valós körülmények között, azaz 750 W;
                     
                  
                        
                           
                     
                     
                        a teljesítményigény típusjóváhagyási körülmények között, azaz 350 W;
                     
                  
                        
                           
                     
                     
                        a 48V/12V DC/DC-átalakítóval kombinált 48V motorgenerátor 2.3. pont szerint meghatározott teljes hatásfoka [%];
                     
                  
                        
                           
                     
                     
                        a 2. táblázatban megadott tényleges energiafogyasztás [l/kWh];
                     
                  
                        
                           
                     
                     a 3. táblázatban meghatározott tüzelőanyag-átváltási tényező 
                           ;
                  
                        
                           
                     
                     
                        az átlagsebesség a WLTP szerint, azaz 46,6 km/h;
                     
                  
                        
                           
                     
                     
                        a 48V motorgenerátor hatásfokának a 10. képlettel meghatározott szórása [%];
                     
                  
                        
                           
                     
                     
                        a 48V motorgenerátor 2.1. pont szerint meghatározott hatásfoka [%];
                     
                  
                        
                           
                     
                     
                        a 48V/12V DC/DC-átalakító hatásfokának a 11. képlettel meghatározott szórása [%];
                     
                  
                        
                           
                     
                     
                        a 48V/12V DC/DC-átalakító 2.2. pont szerint meghatározott hatásfoka [%].
                     
                  3.4.   Kerekítés
            
            A 3.2. pont szerint kiszámított szén-dioxid-kibocsátáscsökkentést  és a szén-dioxid-kibocsátáscsökkentés 3.3. pont szerint kiszámított bizonytalanságát  legfeljebb két tizedesjegyre kell kerekíteni.
            A szén-dioxid-kibocsátáscsökkentés kiszámításához használt egyes értékek használhatók kerekítés nélkül vagy legalább annyi tizedesjegyre kerekítve, hogy a kibocsátáscsökkentésre gyakorolt maximális teljes hatás (azaz az összes kerekített érték együttes hatása) alacsonyabb legyen 0,25 g CO2/km-nél.
            3.5.   Ellenőrzés a kibocsátáscsökkentésre vonatkozó küszöbérték alapján
            
            A típusjóváhagyó hatóságnak ellenőriznie kell, hogy minden, 48V/12V DC/DC-átalakítóval kombinált 48V motorgenerátorral felszerelt járműkivitel eléri-e a 725/2011/EU végrehajtási rendelet és a 427/2014/EU végrehajtási rendelet 9. cikke (1) bekezdésének b) pontjában meghatározott vonatkozó küszöbértéket.
            Annak ellenőrzése során, hogy a küszöbérték kritériuma teljesül-e, a típusjóváhagyó hatóságnak a 13. képlet szerint figyelembe kell vennie a 3.2. pontban meghatározott szén-dioxid-kibocsátáscsökkentést, a 3.3. pontban meghatározott bizonytalanságot és adott esetben a szén-dioxid-korrekciót, ha a 48V/12V DC/DC-átalakítóval kombinált 48V motorgenerátor és a viszonyítási alapul vett váltakozó áramú generátor pozitív tömegkülönbséget (Δm) mutat.
            A pozitív tömegkorrekció céljára a viszonyítási alapul vett váltakozó áramú generátor tömegét 7 kg-nak kell tekinteni.
            A gyártónak tájékoztatnia kell a típusjóváhagyó hatóságot a 48V/12V DC/DC-átalakítóval kombinált 48V motorgenerátor beszállító által igazolt tömegéről.
            
               13. képlet
            
            
               
            ahol
            
                        MT
                     
                     
                        0,5 g CO2/km a 725/2011/EU végrehajtási rendelet és a 427/2014/EU végrehajtási rendelet 9. cikke (1) bekezdésének b) pontjának megfelelően;
                     
                  
                        
                           
                     
                     a 3.2. pont szerint meghatározott szén-dioxid-kibocsátáscsökkentés 
                           ;
                  
                        
                           
                     
                     a teljes szén-dioxid-kibocsátáscsökkentés 3.3. pont szerint meghatározott bizonytalansága 
                           ;
                  
                        
                           
                     
                     szén-dioxid-korrekció, amennyiben a 48V/12V DC/DC-átalakítóval kombinált 48V motorgenerátor és a viszonyítási alapul vett váltakozó áramú generátor a 4. táblázat alapján kiszámítva pozitív tömegkülönbséget (Δm) [kg] mutat 
                           .
                  
               4. táblázat
            
            
                        A tüzelőanyag típusa
                     
                     
                        Szén-dioxid-korrekció 
                        
                           
                     
                  
                        Benzin
                     
                     
                        0,0277 · Δm
                     
                  
                        Dízel
                     
                     
                        0,0383 · Δm
                     
                  4.   A SZÉN-DIOXID-KIBOCSÁTÁSCSÖKKENTÉS MINŐSÍTÉSE
            A típusjóváhagyó hatóság által a 725/2011/EU vagy a 427/2014/EU végrehajtási rendelet 11. cikke szerint minősítendő szén-dioxid-kibocsátáscsökkentés  [g CO2/km] a 14. képlet szerint kerül kiszámításra. A szén-dioxid-kibocsátáscsökkentést a 48V/12V DC/DC-átalakítóval kombinált 48V motorgenerátorral felszerelt valamennyi járműkivitel típusbizonyítványában rögzíteni kell.
            
               14. képlet
            
            
               
            ahol
            
                        
                           
                     
                     a 3.2. pontban megadott 8. képlet szerint meghatározott szén-dioxid-kibocsátáscsökkentés 
                           ;
                  
                        
                           
                     
                     a 48V/12V DC/DC-átalakítóval kombinált 48V motorgenerátor használatából eredő szén-dioxid-kibocsátáscsökkenés 3.3. pontban megadott 12. képlet szerint kiszámított bizonytalansága